Zanemareni standard u Bosni i Hercegovini, Proaktivna dimenzija prava na pristup informacijama - Voloder, Nermina (Analitika - Centar za društvena istraživanja, sva prava pridržana, 2014)
Zakonskim okvirom o slobodi pristupa informacijama u Bosni i Hercegovini nije utvrđena obaveza javnih organa da samoinicijativno, i kada ne postoji konkretan zahtjev, objavljuju za javnost relevantne informacije koje posjeduju. Ovakva pravna regulativa značajno odstupa od novijih međunarodnih standarda u ovoj oblasti, koji nalažu da su javni organi dužni ne samo odgovarati na pojedinačne zahtjeve, već bi određene kategorije informacija od javnog interesa trebali objavljivati na proaktivnoj osnovi. U takvom pravnom okviru, oblast proaktivne transparentnosti nije adekvatno uređena, što se, između ostalog, ogleda u fragmentiranosti i parcijalnom reguliranju obaveze proaktivne objave informacija od javnog značaja, kao i nedostatku pravne zaštite korisnika informacija. Analiza propisa relevantnih za proaktivni segment prava na informaciju ukazuje na neophodnost zakonskog utvrđivanja minimuma standarda koji se odnose na sadržaj i kvalitet objave informacija od javnog značaja